text: Geza fær helst føroyska passið í ár
text: #000001
text: Um ikki tað kemur í november, so verður tað tíðliga næsta ár. Hetta váttar miðvallarin hjá Víkingi, sum enn ikki er tøkur fyri føroyska landsliðið.
text: #000002
text: Geza Turi kom til Føroyar sum fimm-ára gamal og hevur seinastu árini bíðað eftir passinum. Her í nærdysti við annan dugnaligan miðvallara við útlendskum rótum, Stefan Radosavljevic. Stefan hevur altíð fingið umboðað føroysk landslið. Tað kann Geza ikki - enn (Mynd: Sverri Egholm)
text: #000003
text: Hann var fimm ár, tá familjan flutti til Norðragøtu, í samband við at pápi hansara skuldi spæla við GÍ. Málverjin Geza Tamás Turi var GÍ og Víkingi ein góður aftasti skansi í ellivu ár, har hann vann steypakappingina fimm ferðir, vann FM í sínum síðsta ári og var við til at koma víðari í Evropa fleiri ferðir.
text: #000004
text: Seinastu árini hevur Geza, hin eldri, verið málmansvenjari hjá KÍ, har fleiri gullheiðursmerki eru komin í hús. Tá neyðugt var við einum málverji til oddadyst móti HB herfyri, fór 49-ára gamli málmansvenjarin í handskarnar og helt málið reint.
text: #000005
text: Meðan pápin hevur verið í KÍ, hevur "lítli Geza", ið hann ofta verður nevndur kring Sarpugerði, brotið ígjøgnum á besta liðnum hjá barndómsfelagnum. Geza David Turi varð kosin besti ungi spælari í Føroyum í 2021, vann steypakappingina við Víkingi í fjør og nærkast 100 dystum fyri besta liðið.
text: #000006
text: Geza hevur víst seg fram við millum annað høgum tekniskum førleikum, spælskili, renniorku og evninum at endurvinna bóltin fyri liðið. Hann nýtti alt hetta at syrgja fyri einum góðum máli móti B36 í Gundadali sunnudagin.
text: #000007
text: Stríðið at fáa passið kemur skjótt at enda
text: #000008
text: Um hugt verður eftir leikaralistanum hjá Víkingi á Faroe Soccer, so stendur eitt føroyskt flagg útifrá øllunum nøvnunum - uttan tí hjá Geza David Turi. Har er tað ungarska flaggið. Geza hevur gamaní ungarsk foreldur og er føddur í Ungarn, men hevur nú búð í Føroyum í yvir 17 ár, gingið í skúla her, Víkingur er hansara felag, og 21-ára gamli maðurin tosar flótandi føroyskt.
text: #000009
text: Hann ynskir eisini at fáa føroyskt pass, men tað at Geza ikki er føddur í Føroyum, umframt ein stirvin skipan í Danmark, hava sett kílar fyri hesum. Síðani hann gjørdist myndugur í 2019 (fylti 18 ár) eru royndir gjørdar at søkja um pass, men tað gongur striltið.
text: #000010
text: Nú er tó hol ígjøgnum. Geza Turi sigur við Portalin, at hann helst hevur eitt føroyskt pass í lummanum, áðrenn 2023 er av - um ikki so heilt víst tíðliga næsta ár.
text: #000011
text: Hetta fegnast Geza um. Hann hevur eitt ynski um at á pappírinum gerast føroyingur og harvið eisini fáa møguleikan at umboða Føroyar í altjóða fótbólti. Hóast eyðsýndar gávur og hart arbeiði hevur ungi gøtumaðurin við ungarsku rótunum ikki verið tøkur fyri ungdómslandslið ella A-landsliðið. Geza í steypafinaluni í fjør - hann fer helst at hava Tórsvøll sum eitt ein heimavøll í framtíðini Og her ovast til høgru, á herðunum á liðfeløgunum, eftir sigurin á KÍ (Myndir: Sverri Egholm)Hetta verður eftir øllum at døma skjótt, og tað hevði verið óvæntað um Håkan Ericson ikki las navnið á Geza David Turi upp, stutt eftir at miðvallarin hevur fingið føroyskt pass. Viðmerkjarar hava seinastu árini víst á hetta, og seinast segði Jákup Ósa í "Fótbóltsskýlinum" hjá FM1, at tað kann væntast, at Geza fær eina styttri tilgongd, enn aðrir ungir spælarar hava havt, í mun til at fáa nógva spælitíð á A-landsliðnum.
text: #000013
text: Geza Turi hevur eisini ætlanir um at spæla yrkisfótbólt, og tað kann væntast, at 21-ára gamli miðvallarin skjótt leitar sær út um landoddarnar. Meðan hann bíðar eftir passinum er hetta ikki gjørligt, tí so verður tilgongdin nullstillað.
text: #000014
text: 24. umfar: Týðandi dystir í morgin og sunnudagin
text: #000017
text: Hørður móti Gilla í donsku steypakappingini
text: #000019
text: U19: Tjúgu spælarar úr átta ymiskum feløgum úttiknir
text: #000022